4 Sutarties priedas

**ATSISKAITYMŲ IR MOKĖJIMŲ TVARKA**

I. Bendrosios nuostatos 1

II. Metinis atlyginimas 1

III. Metinio atlyginimo apskaičiavimas ir perskaičiavimas 2

IV. Metinio atlyginimo mokėjimas 2

V. Metinio atlyginimo sudedamųjų dalių apskaičiavimas 3

VI. Papildomos Pajamos 5

VII. Finansavimo sąlygų pagerinimas 6

VIII. Metinio atlyginimo indeksavimas 8

IX. Kompensavimo įvykis 10

X. Atleidimo atvejis 11

XI. Išskaitų paskirtis ir struktūra 11

XII. Mokesčių teisės aktų pasikeitimas 12

XIII. Pakeitimai 13

XIV. Finansinio veiklos modelio optimizavimas, reoptimizavimas ir priežiūra 13

XV. Priedėliai 14

# Bendrosios nuostatos

1. Šiame dokumente vartojamos sąvokos turi tokią pačią reikšmę, kokia joms suteikta Sutartyje, nebent aiškiai būtų pasakyta kitaip arba kontekstas aiškiai suteiktų kitą prasmę.
2. Iškilus ginčams dėl šio dokumento nuostatų taikymo, jie sprendžiami Sutartyje nustatyta tvarka.
3. Metinio atlyginimo apskaičiavimo ir mokėjimų grafiko sudarymo pagrindas yra Koncesininko parengtas ir kartu su Pasiūlymu pateiktas Finansinis veiklos modelis.
4. Metinį atlyginimą sudaro visi Suteikiančiųjų institucijų mokėjimai Projekto bendrovei už Sutarties įgyvendinimą.
5. Projekto bendrovės patiriamos išlaidos kuriant Papildomą kilnojamąjį turtą ir vykdant Komercinę veiklą negali didinti Metinio atlyginimo, tačiau grynosios pajamos gautos vykdant šią Komercinę veiklą gali mažinti Metinį atlyginimą.
6. Bazine data laikoma Sutarties įsigaliojimo data, t.y. 201[●] m. [●] mėn. [●] d. Nuo bazinės datos pradedami skaičiuoti Projekto metai. Baziniu Projekto mėnesiu ir metais (bendrai – Baziniai Projekto metais) laikomi 201[●] m. [●] mėnuo, t.y. mėnuo bei metai, kurių metu įsigaliojo Sutartis.
7. Raide n žymimi atitinkami Projekto metai. Pvz.: kintamojo A reikšmė n – taisiais Projekto metais yra žymima: $A\_{n}$. Atitinkamai, kintamojo A reikšmė 3 – iaisiais Projekto metais yra žymima: $A\_{3}$.

# Metinis atlyginimas

1. Metinis atlyginimas yra Suteikiančiųjų institucijų Projekto bendrovei mokamas periodinis mokėjimas, apskaičiuotas šiame dokumente nustatyta tvarka.
2. Metinį atlyginimą (**M**) sudaro šios dalys:

| ***Trumpinys*** | ***Metinio atlyginimo dalis*** | ***Metinio atlyginimo dalies parašymas*** |
| --- | --- | --- |
| M1 | Daugiafunkcio komplekso ir Naujo turto sukūrimo išlaidos | Metinio atlyginimo dalis M1 skirta:* finansuotojo suteikiamos paskolos ir ja susijusių finansavimo mokesčių apmokėjimui;
* nuosavo kapitalo srautams, t.y. investuoto nuosavo kapitalo apmokėjimui, finansuotojų (pvz., akcininkų) suteiktos subordinuotos ar nesubordinuotos paskolos ir jos palūkanų ar kito mišraus kapitalo (konvertuojamų obligacijų išleidimo, mezanino paskolos ir kt.) apmokėjimui.
 |
|  |  |  |
| M2 | Daugiafunkcio komplekso Paslaugų teikimo kompensavimas | Metinio atlyginimo dalis M2 skirta Paslaugų teikimo sąnaudų (išskyrus komunalinių paslaugų sąnaudas visuose Objektuose bei eksploatavimo ir priežiūros sąnaudas Sporto muziejuje ir Papildomame nekilnojamame turte), Objektų reinvesticijų (išskyrus Sporto muziejaus ir Papildomo nekilnojamojo turto) bei administravimo ir valdymo sąnaudų (išskyrus Sporto muziejaus ir Papildomo nekilnojamojo turto), patiriamų nuo Paslaugų teikimo pradžios iki Sutarties galiojimo pabaigos, apmokėjimui.  |
| M3 | Viešųjų kultūros ir sporto renginių infrastuktūroje organizuojamų renginių ir Sporto muziejaus aptarnavimo išlaidos | Metinio atlyginimo dalis M3 skirta:* apmokėti Viešųjų kultūros ir sporto renginių infrastuktūroje Lietuvos Respublikos kultūros ministerijos ir Lietuvos Respublikos švietimo ir mokslo ministerijos arba pagal poreikį kitų valstybės institucijų organizuojamų renginių, kurių bendra trukmė negali būti ilgesnė nei 20 dienų per metus, aptarnavimo išlaidų apmokėjimui;
* Eksploatavimo ir priežiūros, reinvesticijų bei administravimo ir valdymo sąnaudų Sporto muziejuje, patiriamų nuo Paslaugų teikimo pradžios iki Sutarties galiojimo pabaigos, apmokėjimui.
 |

# Metinio atlyginimo apskaičiavimas ir perskaičiavimas

1. Atitinkamų metų (t.y. kiekvieno 12 (dvylikos) mėnesių laikotarpio nuo Metinio atlyginimo mokėjimo pagal Sutarties nuostatas pradžios) Metinis atlyginimas yra apskaičiuojamas pagal tokią formulę:

$$M\_{n}=M1\_{n}+M2\_{n}+M3\_{n}$$

kur:

| *Mn* | Metinis atlyginimas *n*-aisiais metais |
| --- | --- |
| *M1n* | Daugiafunkcio komplekso sukūrimo išlaidų srautai *n*-aisiais metais |
| *M2n* | Daugiafunkcio komplekso Paslaugų teikimo bei administravimo ir valdymo kompensavimo srautai *n*-aisiais metais |
| *M3n* | Viešųjų kultūros ir sporto renginių infrastuktūroje organizuojamų renginių ir Sporto muziejaus aptarnavimo išlaidų srautai *n*-aisiais metais |
|  |  |

1. Nurodytos Metinio atlyginimo dalys atitinkamiems *n-tiesiems* metams yra apskaičiuojamos ir perskaičiuojamos žemiau šiame dokumente nustatyta tvarka.
2. Kiekvienų atitinkamų n-tųjų metų Metinio atlyginimo dalis M2n negali viršyti 2016 m. vasario 3 d. Vilniaus miesto savivaldybės tarybos sprendime Nr. 1-326 numatytos maksimalios metinės Projekto bendrovei mokėtinos sumos.
3. Kiekvienų atitinkamų n-tųjų metų Metinio atlyginimo dalis M3n realia verte negali viršyti 2015 m. gruodžio 9 d. Lietuvos Respublikos Vyriausybės nutarime Nr. 1269 numatytų viešųjų kultūros ir sporto renginių infrastuktūroje Lietuvos Respublikos kultūros ministerijos ir Lietuvos Respublikos švietimo ir mokslo ministerijos arba pagal poreikį kitų valstybės institucijų organizuojamų renginių, kurių bendra trukmė negali būti ilgesnė nei [*Įrašyti derybų metu sutartą galutinį skaičių, kuris negali būti didesnis nei 20*] dienų per metus, aptarnavimo išlaidų apmokėjimo sumos, lygios [*Įrašyti laimėjusio Dalyvio Galutiniame pasiūlyme nurodytą sumą*].
4. Šiame dokumente nustatyta tvarka apskaičiuotas kiekvienų atitinkamų metų Metinis atlyginimas yra įforminamas Šalims raštu patikslinant šio dokumento 1 priedėlyje „Metinio atlyginimo mokėjimo grafikas“ nurodytą atitinkamų metų Metinio atlyginimo sumą.

# Metinio atlyginimo mokėjimas

1. Suteikiančiosios institucijos Metinio atlyginimo dalį M1, skirtą Daugiafunkcio komplekso sukūrimo išlaidoms padengti, Projekto bendrovei išmokės per terminą, ne ilgesnį nei trys metai nuo Paslaugų teikimo pradžios datos.
2. Suteikiančiosios institucijos Projekto bendrovei Metinio atlyginimo dalis M2 ir M3 moka:
	1. tuo atveju, jeigu faktiška Daugiafunkcio komplekso sukūrimo data dėl spartesnio Darbų užbaigimo yra ankstesnė už Sutartyje nurodytą Daugiafunkcio komplekso sukūrimo laikotarpio pabaigos datą, tuomet Metinis atlyginimas Projekto bendrovei pradedamas mokėti ne anksčiau kaip nuo Sutartyje nurodytos Daugiafunkcio komplekso sukūrimo laikotarpio pabaigos datos arba, jeigu yra gautas Suteikiančiųjų institucijų sutikimas – nuo Paslaugų teikimo pradžios datos, tačiau ne ilgesnį laikotarpį nei skirtumas tarp Sutarties galiojimo pabaigos datos ir Daugiafunkcio komplekso sukūrimo laikotarpio pabaigos datos, nurodytų Sutartyje;
	2. tuo atveju, jeigu faktiška Paslaugų teikimo pradžios data yra vėlesnė už Sutartyje nurodytą Daugiafunkcio komplekso sukūrimo laikotarpio pabaigos datą dėl Suteikiančiųjų institucijų kaltės ar joms Sutartimi priskirtos rizikos realizavimosi, tuomet Projekto bendrovei nuo Pasiūlyme nurodytos Daugiafunkcio komplekso sukūrimo laikotarpio pabaigos iki faktinės Paslaugų teikimo pradžios datos mokama Metinio atlyginimo dalis, lygi atitinkamo laikotarpio Metinio atlyginimo M2 ir M3 dalims, kokios jos būtų buvusios, jeigu Paslaugų teikimo pradžios data būtų nepasikeitusi nuo Sutartyje nurodytos datos, taip pat už tokį vėlavimą Projekto bendrovei netaikoma jokia Sutartyje numatyta atsakomybė;
	3. tuo atveju, jeigu faktiška Paslaugų teikimo pradžios data yra vėlesnė už Sutartyje nurodytą Daugiafunkcio komplekso sukūrimo laikotarpio pabaigos datą dėl Projekto bendrovės kaltės ar dėl jam Sutartimi priskirtos rizikos realizavimosi, tuomet Projekto bendrovei nuo Sutartyje nurodytos Daugiafunkcio komplekso sukūrimo laikotarpio pabaigos iki faktinės Paslaugų teikimo pradžios datos Metinis atlyginimas nėra mokamas.
3. Metinio atlyginimo mokėjimai atliekami kas mėnesį, Sutartyje nustatyta tvarka Projekto bendrovei pateikus PVM sąskaitą – faktūrą pagal šio dokumento 2 priedėlyje nurodytą formą.
4. Metinio atlyginimo mėnesio dalis apskaičiuojama pagal tokią formulę:

$$m\_{nk}=\frac{M\_{n}}{12}$$

kur:

| *mnk*  | Metinio atlyginimo *k*-ojo mėnesio dalis nominalia (indeksuota) verte *n*-aisiais metais |
| --- | --- |
| *Mn* | Metinis atlyginimas *n*-aisiais metais |

1. Projekto bendrovei mokama Metinio atlyginimo mėnesio suma apskaičiuojama pagal tokią formulę:

$$S\_{nk}=m\_{nk}-VTB-PNB-RRB-ANB- PMB+KD-B\_{A}$$

kur:

| *Snk* | Projekto bendrovei mokama suma *k*-tąjį mėnesį *n*-aisiais metais |
| --- | --- |
| *mnk*  | Metinio atlyginimo *k*-ojo mėnesio dalis *n*-aisiais metais |
| *VTB* | Išskaita dėl Veiklos trūkumų pažeidimo |
| *PNB* | Išskaita dėl Paslaugų neprieinamumo pažeidimo |
| *RRB**ANB**PMB* | Išskaita dėl Renginio režimo pažeidimoIšskaita dėl Kapitalinės priežiūros darbų pažeidimoPraėjusio mėnesio išskaitos perkeltina suma į šį ataskaitinį laikotarpį |
| *KD* | Kompensacija dėl Kompensavimo įvykio |
| *BA* | Išskaita dėl Atleidimo atvejo |

# Metinio atlyginimo sudedamųjų dalių apskaičiavimas

1. Metinio atlyginimo dalis M1:
	1. yra Metinio atlyginimo dalis, skirta Daugiafunkcio komplekso ir Naujo turto sukūrimo išlaidų apmokėjimui;
	2. yra taikoma šiems Daugiafunkcio komplekso Objektams:
		1. Teritorijai, magistraliniams tinklams;
		2. Vaikų darželiui;
		3. Neformaliojo ugdymo veiklai skirtiems sporto infrastruktūros objektams;
		4. Kultūrinio ugdymo centrui ir bibliotekai;
		5. Sporto muziejui;
		6. Viešųjų kultūros ir sporto renginių infrastruktūrai.
	3. apskaičiuojama atsižvelgiant į:
		1. Finansiniame veiklos modelyje (toliau – FVM) nurodytas finansuotojo finansavimo sąlygas (paskolos dydis, paskolos sutarties sudarymo mokesčiai, palūkanų norma, paskolos trukmė, atidėjimo laikotarpis, paskolos grąžinimo būdas, paskolos grąžinimo grafikas ir kt.);
		2. FVM nurodytas Projekto bendrovės suteiktos subordinuotos ar nesubordinuotos paskolos (jei tokia būtų), mišraus kapitalo (konvertuojamų obligacijų išleidimo, mezanino paskolos ir kt.) suteikimo sąlygas (paskolos dydis, palūkanų norma, paskolos sudarymo mokesčiai, paskolos trukmė, atidėjimo laikotarpis, paskolos grąžinimo būdas, paskolos grąžinimo grafikas ir kt.);
		3. FVM nurodytas nuosavo kapitalo suteikimo sąlygas (dydis, nuosavo kapitalo vidinė grąžos norma ir kt.);
		4. Daugiafunkcio komplekso ir Naujo turto sukūrimo laikotarpiu iki Paslaugų teikimo pradžios datos faktiškai investuotą (pagal finansuotojo suteiktą paskolą, subordinuotą paskolą, Koncesininko ar kitų finansuotojų suteiktą subordinuotą ar nesubordinuotą paskolą bei nuosavą kapitalą, taip pat mišrų kapitalą) sumą, neviršijant Pasiūlyme nurodytos Daugiafunkcio komplekso ir Naujo turto sukūrimo sąnaudų (įskaitant Daugiafunkcio komplekso ir Naujo turto sukūrimo finansavimo ir visas kitas sąnaudas iki Paslaugų teikimo pradžios datos) sumos.
2. Metinio atlyginimo dalis M2:
	1. yra Metinio atlyginimo dalis, skirta Paslaugų teikimo sąnaudoms (išskyrus komunalinių paslaugų sąnaudas visuose Objektuose bei eksploatavimo ir priežiūros sąnaudas Sporto muziejuje) bei administravimo ir valdymo sąnaudoms (išskyrus Sporto muziejaus) nuo Paslaugų teikimo pradžios datos padengti;
	2. yra taikoma:
		1. Teritorijai, magistraliniams tinklams;
		2. Vaikų darželio eksploatacijai ir priežiūrai;
		3. Neformaliojo ugdymo veiklai skirtų sporto infrastruktūros objektų eksploatacijai ir priežiūrai;
		4. Kultūrinio ugdymo centro ir bibliotekos eksploatacijai ir priežiūrai;
		5. Viešųjų kultūros ir sporto renginių infrastruktūros eksploatacijai ir priežiūrai;
		6. Objektų reinvesticijų sąnaudoms (išskyrus Sporto muziejų ir Papildomą nekilnojamąjį turtą);
		7. Objektų administravimo ir valdymo sąnaudoms (išskyrus Sporto muziejų ir Papildomą nekilnojamąjį turtą).
	3. realiomis (neindeksuotomis) vertėmis yra vienodas dydis kiekvienais Sutarties vykdymo metais.
3. Metinio atlyginimo dalis M3:
	1. yra skirta apmokėti Viešųjų kultūros ir sporto renginių infrastuktūroje Lietuvos Respublikos kultūros ministerijos ir Lietuvos Respublikos švietimo ir mokslo ministerijos arba pagal poreikį kitų valstybės institucijų organizuojamų renginių, kurių bendra trukmė negali būti ilgesnė nei 20 dienų per metus, aptarnavimo išlaidas ir Sporto muziejaus eksploatavimo ir priežiūros bei administravimo ir valdymo sąnaudas;
	2. yra taikoma:
		1. Lietuvos Respublikos kultūros ministerijos ir Lietuvos Respublikos švietimo ir mokslo ministerijos arba pagal poreikį kitų valstybės institucijų Viešųjų kultūros ir sporto renginių infrastuktūroje organizuojamiems renginiams, kurių bendra trukmė negali būti ilgesnė nei 20 dienų per Projekto metus;
		2. Sporto muziejaus eksploatacijai ir priežiūrai, reinvesticijoms bei administravimui ir valdymui.
	3. realiomis (neindeksuotomis) vertėmis yra vienodas dydis kiekvienais Sutarties vykdymo metais;
	4. apskaičiuojama šio dokumento 1 priedėlyje pateikiamame „Metinio atlyginimo mokėjimų grafike” nurodytą M3 reikšmę indeksuojant šiame dokumente nustatyta tvarka.

# Metinio atlyginimo indeksavimas

1. Šiame dokumente nustatyta tvarka indeksuojama Metinio atlyginimo dalis M3.
2. Metinio atlyginimo dalis M3 yra indeksuojama nuo Metinio atlyginimo mokėjimo pagal Sutarties nuostatas pradžios apimant visą laikotarpį nuo 5 punkte nurodyto bazinio mėnesio.
3. Metinio atlyginimo dalis M3 yra indeksuojama vieną kartą kiekvienam 12 (dvylikos) mėnesių laikotarpiui nuo 5 punkte nurodyto bazinio mėnesio. Kiekvienam 12 mėnesių laikotarpiui nuo 5 punkte nurodyto bazinio mėnesio yra nustatomos atnaujintos indeksų reikšmės.
4. Rodiklis, kurį naudojant yra apskaičiuojamas indeksas, kuris naudojamas indeksuojant Metinio atlyginimo dalį M3:

| $$Index\\_SVKI$$ | Mėnesinis Lietuvos Respublikos statistikos departamento skelbiamas Lietuvos Respublikos suderintas vartotojų kainų indeksas.Jeigu Lietuvos Respublikos statistikos departamentas nebevestų statistikos dėl suderinto vartotojų kainų indekso ir jis būtų nebeskelbiamas, tai suderintas vartotojų kainų indeksas keičiamas kitu Šalių sutartu atitinkamu indeksu ar kitu lyginamuoju statistiniu rodikliu, kuris savo paskirtimi būtų jam artimiausias. |
| --- | --- |

* 1. indeksavimo rodiklio *Index****\_****SVKI* šaltinis: Lietuvos Respublikos statistikos departamento rodiklių duomenų bazė. Indeksavimo rodiklis randamas atliekant žemiau pateiktus žingsnius:
		1. <http://www.stat.gov.lt/>;
		2. Oficialiosios statistikos portalas;
		3. Ūkis ir finansai;
		4. Kainų indeksai, pokyčiai ir kainos;
		5. Suderintas vartotojų kainų indeksas (SVKI), kainų pokyčiai, pastovių mokesčių SVKI ir svoriai;
		6. Mėnesiniai suderinti vartotojų kainų indeksai, kainų pokyčiai pagal suderintą vartotojų kainų indeksą ir pastovių mokesčių suderinti vartotojų kainų indeksai;
		7. Suderintas vartotojų kainų indeksas, palyginti su indekso baziniu laikotarpiu (2005 m. = 100).
		8. Požymiai: laikotarpis, Individualaus vartojimo išlaidų pagal paskirtį klasifikatorius (COICOP), specialioji prekių ir paslaugų grupė – Vartojimo prekės ir paslaugos.
1. Kiekvienų n-tųjų Projektų metų Metinio atlyginimo dalis M3 indeksuojama pagal formulę:

$$M3\_{n}=M3\_{0n}×\frac{Index\_{SVKI}\_{n}}{Index\_{SVKI}\_{0}}$$

kur:

| $$M3\_{n}$$ | Metinio atlyginimo dalis M3 nominalia (indeksuota) verte *n* – aisiais metais |
| --- | --- |
| $$M3\_{0n}$$ | 1 priedėlyje „Metinio atlyginimo mokėjimo grafikas“ nurodyta Metinio atlyginimo dalies M3 reikšmė *n* – aisiais metais, Pasiūlymo pateikimo metu galiojančiomis (bazinėmis) kainomis |
| $$Index\\_SVKI\_{n}$$ | kalendorinį mėnesį, esantį kas kiekvieną 12 (dvylikos) mėnesių laikotarpį, skaičiuojant nuo Paslaugų teikimo pradžios datos Lietuvos Respublikos statistikos departamento paskelbta indeksavimo rodiklio reikšmė (t.y. pirmą kartą imama Paslaugų teikimo pradžios mėnesio indeksavimo rodiklio reikšmė, o vėliau kiekvienų kitų kalendorinių metų to paties mėnesio indeksavimo rodiklio reikšmė) |
| $$Index\\_SVKI\_{0}$$ | šiame dokumente nurodytą bazinį mėnesį Lietuvos Respublikos statistikos departamento paskelbta indeksavimo rodiklio reikšmė |

# Kompensavimo įvykis

1. Sutartyje numatytais atvejais, dėl Kompensavimo įvykio kilę Projekto bendrovės nuostoliai kompensuojami Suteikiančiųjų institucijų.
2. Jeigu dėl Kompensavimo įvykio padidėja Investicijos į Daugiafunkcį kompleksą ir / ar Naują turtą ir Šalys sutaria kompensaciją dėl minimo padidėjimo mokėti dalimis, tokios kompensacijos dalys apskaičiuojamos pagal žemiau pateiktą formulę:

$$KD=\frac{∆Invest×\left(1+WACC\right)}{N}$$

$$WACC=\frac{E}{V}×R\_{E}+\frac{D}{V}×R\_{D}×(1-tax)+\frac{H}{V}×R\_{H}×\left(1-tax\right)$$

kur:

| *KD* | Kompensacijos mėnesio dalis |
| --- | --- |
| Δ*Invest* | Investicijų į Daugiafunkcį kompleksą ir / ar Naują turtą padidėjimo suma (ji nurodoma visa, jeigu Kompensavimo įvykis įvyksta dėl išimtinai Suteikiančiosioms institucijoms priskirtų rizikų realizavimosi, arba dalis šios sumos, proporcinga Suteikiančiosioms institucijoms iš dalies priskirtos rizikos daliai) |
| *N* | Mėnesiais išreikštas laikotarpis nuo Kompensavimo įvykio pradžios (jeigu apie Kompensavimo įvykį Projekto bendrovė pranešė ir pateikė jį pagrindžiančius dokumentus Sutartyje numatytu terminu iki numatomo Sutarties galiojimo termino pabaigos arba, susitarus su Suteikiančiosiomis institucijomis, – iki ankstesnio termino. Jei Kompensavimo įvykis (apie kurį pranešta ir kurį pagrindžiantys dokumentai pateikti Sutartyje nustatytu terminu) įvyko iki Paslaugų teikimo pradžios datos, tada „N“ yra lygūs laikotarpiui išreikštam mėnesiais nuo Paslaugų teikimo pradžios datos iki Sutarties galiojimo termino pabaigos arba, susitarus su Suteikiančiosiomis institucijomis, – iki ankstesnio termino |
| *WACC* | Vidutinė svertinė kapitalo kaina (angl. *weighted average cost of capital*) |
| *E* | Faktiškai investuoto nuosavo kapitalo dydis |
| *D* | Finansuotojo faktiškai suteiktos paskolos (suteiktų paskolų) dydis |
| *H* | Faktiškai investuoto mišraus kapitalo (įskaitant subordinuotas paskolas, konvertuojamas obligacijas, mezanino paskolas ir kt.) dydis |
| *V* | Daugiafunkcio komplekso sukūrimo laikotarpiu iki Paslaugų teikimo pradžios datos faktiškai investuota (pagal finansuotojo suteiktą kreditą, atitinkamo finansuotojo suteiktą subordinuotą ar nesubordinuotą paskolą ar mišrų kapitalą bei nuosavą kapitalą) suma, *V = E + D+ H* |
| *RE* | Suteikto nuosavo kapitalo grąža |
| *RD* | Finansuotojo suteiktos paskolos palūkanos |
| *RH* | Suteiktos subordinuotos ar nesubordinuotos paskolos ar mišraus kapitalo palūkanos |
| *Tax* | Pelno mokesčio tarifas |

1. Apskaičiavus kompensacijos mėnesio dalį (KD), apskaičiuota kompensacijos dalis pradedama mokėti kartu su kitą mėnesį Projekto bendrovei mokama Metinio atlyginimo dalies suma.

# Atleidimo atvejis

1. Sutartyje nustatyta tvarka, Atleidimo atvejo metu Projekto bendrovei mažinamas Suteikiančiųjų institucijų mokamas Metinis atlyginimas.
2. Jei dėl Atleidimo atvejo Projekto bendrovė neteikė Paslaugų ar suteikė nepilnos apimties Paslaugas, kaip numatyta Specifikacijose ir Sutartyje, Projekto bendrovei nemokama už nesuteiktas Paslaugas (nesuteiktą Paslaugų dalį) Atleidimo atvejo laikotarpiu.
3. Nustatant nesuteiktų Paslaugų dalies vertę vadovaujamasi kartu su Pasiūlymu pateiktame FVM nurodyta Paslaugų sudėtinių dalių verčių detalizacija.

# Išskaitų paskirtis ir struktūra

1. Išskaitos (jeigu tokios yra) yra įvertinamos ir taikomos kas mėnesį pagal Projekto bendrovės pateiktą mėnesinę veiklos ataskaitą.
2. Išskaitos neatleidžia Projekto bendrovės nuo įsipareigojimų teikti Paslaugas ir taisyti padarytą žalą, kurią patyrė Suteikiančiosios institucijos.
3. Vienam laikotarpiui taikomos išskaitos bus išskaičiuotos iš atitinkamo Metinio atlyginimo mokėjimo laikotarpio.
4. Išskaitos yra apskaičiuojamos pagal šio dokumento 3 priedėlyje „Išskaitų mechanizmas“ nustatytą tvarką.
5. Šalys susitaria ir patvirtina, kad jeigu dėl Projekto bendrovės kaltės Daugiafunkcis kompleksas ar atskiras jo Objektas negali būti naudojamas Paslaugų teikimui ir Suteikiančiųjų institucijų poreikiams, t. y. dėl Daugiafunkcio komplekso netinkamumo Projekto bendrovė visiškai negali teikti Paslaugų, o Suteikiančiosios institucijos vykdyti jam teisės aktais pavestų funkcijų, ir dėl tokio pažeidimo (-ų) nėra taikomos baudos pagal Specifikacijose aprašytą išskaitų mechanizmą, Suteikiančiosios institucijos nemoka Metinio atlyginimo už laikotarpį, per kurį Daugiafunkcis kompleksas ar atskiras jo Objektas negalėjo būti naudojamas Paslaugų teikimui ir Suteikiančiųjų institucijų poreikiams, t. y. taikomas principas „nulinis tinkamumas – nulinis mokėjimas“.

# Mokesčių teisės aktų pasikeitimas

1. Metinis atlyginimas dėl pasikeitusių mokesčių teisės aktų perskaičiuojamas tokia tvarka:
	1. Metinio atlyginimo perskaičiavimas dėl pridėtinės vertės mokesčio (tolia – PVM) tarifo pasikeitimo vykdomas ir perskaičiuotas Metinis atlyginimas pradedamas taikyti nuo Lietuvos Respublikos pridėtinės vertės mokesčio įstatymo, kuriuo keičiasi PVM tarifas, įsigaliojimo ir naujo PVM tarifo taikymo pradžios;
	2. Metinio atlyginimo daliai, kuriai Sutarties nustatyta tvarka dar nėra išrašytos PVM sąskaitos faktūros, vietoj buvusio PVM tarifo taikomas naujas PVM tarifas.

# Pakeitimai

1. Metinio atlyginimo pakeitimai dėl Suteikiančiųjų institucijų ir (arba) Projekto bendrovės inicijuojamų pakeitimų, taip pat dėl teisės aktų pakeitimų yra atliekami Sutartyje nustatyta tvarka.

# Finansinio veiklos modelio optimizavimas, reoptimizavimas ir priežiūra

1. Projekto bendrovės kartu su Pasiūlymu pateiktas FVM yra neatskiriama Sutarties dalis. Iki Sutarties pasirašymo Projekto bendrovė turi įvykdyti FVM optimizavimo procedūrą, savo sąskaita užsakyti nepriklausomą FVM auditą ir Suteikiančiosioms institucijoms pateikti ataskaitą apie faktinius pastebėjimus dėl FVM. FVM auditą turi atlikti nepriklausoma audito įmonė, įrašyta į Lietuvos Respublikos audito įmonių sąrašą. Auditas turi būti atliekamas vadovaujantis tarptautiniais susijusių paslaugų standartais ir Lietuvos Respublikoje galiojančiais teisės aktais, kurie auditoriui leistų įsitikinti, kad FVM:
	1. tinkamai atspindėtos Sutarties sąlygos ir nustatytos prielaidos;
	2. taikomi apskaitos principai ir mokesčių apskaičiavimas yra pagrįsti;
	3. nėra finansinio modeliavimo klaidų.
2. Audito įmonės kandidatūra, prieš atliekant auditą, turi būti suderinta su Suteikiančiosiomis institucijomis, ir tik gavus Suteikiančiųjų institucijų rašytinius pritarimus, kad audito įmonė yra priimtina Suteikiančiosioms institucijoms, gali būti atliekami audito darbai. Projekto bendrovė prisiima visą atsakomybę, susijusią su FVM nepriklausomo audito rezultatais, pvz. atlikus nepriklausomą FVM auditą ir nustačius finansinio modeliavimo klaidas, dėl ko galimai didėtų Suteikiančiųjų institucijų Projekto bendrovei mokamas Metinis atlyginimas, toks padidėjimas negali būti perkeliamas Suteikiančiosioms institucijoms ir dėl to Metinis atlyginimas negali būti perskaičiuojamas. Tačiau jeigu dėl finansinio modeliavimo klaidų ištaisymo mažėja apskaičiuotas Suteikiančiųjų institucijų Projekto bendrovei mokėtinas Metinis atlyginimas, tokiu atveju FVM turi būti optimizuojamas perskaičiuojant Metinį atlyginimą, tačiau išlaikant Projekto bendrovės Pasiūlyme nurodytą Investicijų grąžos normą.
3. Sutarties vykdymo metu FVM reoptimizuojamas šiais atvejais:
	1. po Sutarties įsigaliojimo, atliekant Pasiūlyme nurodytų finansavimo aptarnavimo rodiklių korekciją ir atstatant Pasiūlyme nurodytą Investicijų grąžos normą, siekiant užtikrinti, kad Projekto bendrovės laukiama grąža ir prisiimamos rizikos mechanizmas atitiktų Sutarties pasirašymo metu nustatytas normas. Likus ne daugiau kaip 40 (keturiasdešimt) Darbo dienų iki Paslaugų teikimo pradžios datos;
	2. atlikus pakeitimus Sutartyje nustatyta tvarka;
	3. Atleidimo atvejais (jeigu šie atvejai ilgalaikiai);
	4. dėl Kompensavimo įvykio;
	5. tuo atveju, jeigu dėl spartesnio Darbų atlikimo faktinė Daugiafunkcio komplekso sukūrimo data yra ankstesnė Daugiafunkcio komplekso sukūrimo laikotarpio pabaigos datą pagal Sutartį ir jeigu yra gautas Suteikiančiųjų institucijų sutikimas Metinį atlyginimą mokėti nuo faktiškos ankstesnės Darbų atlikimo termino datos.
4. FVM koregavimą atliekant optimizavimo ir reoptimizavimo procedūras savo sąskaita atlieka Projekto bendrovė, atnaujintą FVM versiją pateikdamas Suteikiančiosioms institucijoms.
5. Sutarties vykdymo metu Suteikiančiosios institucijos bet kuriuo metu, be Projekto bendrovės sutikimo, turi teisę peržiūrėti ir audituoti Finansinį veiklos modelį.
6. Jei FVM yra koreguojamas, jis įsigalioja nuo Suteikiančiųjų institucijų Finansinio modelio korekcijų patvirtinimo dienos ir yra traktuojamas kaip „Finansinis veiklos modelis”, kaip numatyta Sutartyje.

# Priedėliai

1. Priedėlis Nr. 1. „Metinio atlyginimo mokėjimo grafikas“.
2. Priedėlis Nr. 2. „Rekomendacijos PVM sąskaitai faktūrai“.
3. Priedėlis Nr. 3. „Išskaitų mechanizmas“.